Diafra Sakho

Diafra Sakho (lahir 24 Disember 1989) merupakan seorang pemain bola sepak profesional Senegal yang bermain sebagai penyerang untuk kelab Liga Perdana Inggeris, West Ham United.

Dia memulakan kariernya dalam divisyen bawahan bola sepak Perancis bersama Metz dan secara pinjaman di Boulogne sebelum menyertai West Ham pada bulan Ogos 2014.

 Karier 
 Metz 
Sakho memulakan kariernya di Dakar bersama Generation Foot, sebuah akademi bola sepak dan kelab feeder untuk FC Metz, ketika berumur 16 tahun. Selepas enam bulan bersama kelab itu, dia berpindah ke Perancis pada tahun 2007 untuk berlatih bersama Metz. Selepas 17 gol dalam 22 perlawanan untuk pasukan simpanan FC Metz pada musim 2009–10, dia dinaikkan ke pasukan utama. Dia membuat penampilan sulungnya ketika seri tanpa jaringan dengan Brest pada 19 Januari 2010. Gol pertamanya datang pada 10 September, ketika seri 1–1 dengan Nantes. Dia kebanyakkannya digunakan sebagai pemain gantian dalm tiga musim pertamanya dan dipinjamkan ke Boulogne pada bulan Januari 2012. Pada bulan Mei 2012, bersama Metz dalam Championnat National, peringkat ketiga bola sepak Perancis, pengurus baru, Albert Cartier memberi Sakho tempat dalam kesebelasan utama pasukan itu. Pada musim berikutnya, Sakho menjaringkan 19 gol dalam 33 perlawanan liga dan Metz menduduki tempat kedua sekaligus mendapat promosi ke Ligue 2. Pada musim 2013–14, dia menjaringkan 20 gol dam 36 perlawanan dan Metz menjuarai Ligue 2. Sakho diundi sebagai Pemain Tahunan Ligue 2 dalam musim 2013–14.

 West Ham United 
Pada 14 Ogos 2014, Sakho menandatangani kontrak empat tahun bersama West Ham United.

 Musim 2014–15 
kanan|thumb|160px|Sakho bersama West Ham United pada bulan Ogos 2014
Sakho membuat penampilan sulungnya untuk West Ham pada 23 Ogos ketika kemenangan 3–1 ke atas Crystal Palace masuk pada minit ke-63 menggantikan Carlton Cole. Pada 26 Ogos, dia menjaringkan gol kompetitif pertamanya untuk kelab itu ketika menentang Sheffield United dalam pusingan kedua Piala Liga. Sakho menjaringkan gol pertamanya dalam liga pada 15 September ketika seri 2–2 dengan Hull City. Dia membuat penampilan sulungnya di tempat sendiri ketika menentang Liverpool pada 20 September dan menjaringkan gol keduanya untuk membantu the Hammers menang 3–1. Sakho mengakhiri musim 2014-15 sebagai penjaring terbanyak West Ham. Dia menjaringkan 12 gol, 10 di dalam liga dan satu di dalam Piala FA dan Piala Liga.

 Musim 2015–16 
Sakho membuka musim 2015-16 dengan menjaringkan dua gol dalam pusingan kelayakan pertama Liga Europa UEFA pada 2 Julai ketika West Ham menang 3–0 ke atas Lusitanos.

 Karier antarabangsa 
Sakho membuat penampilan antarabangsa pertama untuk Senegal dalam perlawanan persahabatan menentang Burkina Faso pada 21 Mei 2014. Gol pertamanya datang empat hari kemudian ketika kemenangan 3-1 ke atas Kosovo.

 Statistik karier 

KelabMusimLigaPialaPiala LigaLain-lainJumlahDivisyenKmnclnGolKmnclnGolKmnclnGolKmnclnGolKmnclnGolMetz2009–10Ligue 250100000602010–11Ligue 23052010003352011–12Ligue 2901200001022012–13Championnat National331910310037202013–14Ligue 237200010003820Jumlah11144452500012446Boulogne (pinjam)2011–12Ligue 27000000070Jumlah7000000070West Ham United2014–15Liga Perdana Inggeris231021110026122015–16Liga Perdana Inggeris0000002Penampilan dalam Liga Europa UEFA222Jumlah23102111222714Jumlah Karier1445473622215960

 Kejayaan 
 Kelab 
Metz
 Ligue 2: 2013–14

 Individu 
 Pemain Tahunan Ligue 2 : 2013–14 
 Pemain Bulanan Liga Perdana Inggeris: Oktober 2014

 Rujukan 

 Pautan luar 

 Profil West Ham United 



Kategori:Kelahiran 1989
Kategori:Orang hidup
Kategori:Pemain bola sepak Senegal
Kategori:Penyerang (bola sepak)
Kategori:Pemain FC Metz
Kategori:Pemain US Boulogne
Kategori:Pemain Ligue 2
Kategori:Pemain West Ham United F.C.
Kategori:Pemain Championnat National
Kategori:Pemain Liga Perdana Inggeris